ETC ลุ้นครึ่งหลังโตต่อเนื่อง-จ่อปิดดีลงานก่อสร้างโรงไฟฟ้าชุมชน 150 MW ไตรมาส 4
ETC ลุ้นครึ่งหลังโตต่อเนื่อง-จ่อปิดดีลงานก่อสร้างโรงไฟฟ้าชุมชน 150 MW คาดชัดเจนไตรมาส 4 นี้
ETC ลุ้นครึ่งหลังโตต่อเนื่อง-จ่อปิดดีลงานก่อสร้างโรงไฟฟ้าชุมชน 150 MW คาดชัดเจนไตรมาส 4 นี้
22 ก.ย. 2564

ผู้สื่อข่าวรายงานว่า วันนี้(22ก.ย.)ราคาหุ้น บริษัท เอิร์ธ เท็ค เอนไวรอนเมนท์ จำกัด (มหาชน)  หรือ ETC  ณ เวลา 10.45 น. อยู่ที่ระดับ 2.66 บาท บวก 0.08 บาท หรือ 3.10% ด้วยมูลค่าซื้อขาย 62.71 ล้านบาท

โดยก่อนหน้านี้นายเอกรินทร์ เหลืองวิริยะ กรรมการผู้จัดการ ETC เปิดเผยว่า มองผลประกอบการครึ่งปีหลังจะเติบโตต่อเนื่องจากช่วงครึ่งปีแรก เนื่องจากธุรกิจมีการรับรู้รายได้จากโรงไฟฟ้าเพิ่มสูงขึ้น ประกอบกับยังมีโอกาสได้รับงานออกแบบและก่อสร้างทางด้านวิศวกรรมโรงไฟฟ้ามาในช่วงที่เหลือปีนี้เพิ่มเติม
นอกจากนี้บริษัทยังมองหาโอกาสเข้าซื้อกิจการ (M&amp;A) หรือเข้าไปรับงานออกแบบวิศวกรรมและติดตั้งโรงไฟฟ้าเพิ่มเติมในส่วนของโครงการโรงไฟฟ้าชุมชนที่กำลังจะมีการประกาศผลเร็วๆ นี้
ซึ่งเบื้องต้นมองไว้ในส่วนของโรงไฟฟ้าไบโอแก๊สและไบโอแมส คิดเป็นกำลังผลิตรวมประมาณ 150 เมกะวัตต์ แบ่งเป็น โครงการโรงไฟฟ้าไบโอแมส 75 เมกะวัตต์, และไบโอแก๊สอีก 75 เมกะวัตต์ เพื่อเสริมกำลังผลิตไฟฟ้าหรือสนับสนุนรายรับของธุรกิจออกแบบและก่อสร้างด้านวิศวกรรมเพิ่มเติม คาดเห็นความชัดเจนช่วงไตรมาส 4/64
โดยปัจจุบันโรงไฟฟ้าแห่งแรกของบริษัทคือ กำลังการผลิตไฟฟ้า 9.4 เมกะวัตต์ (มีสัญญาซื้อขายไฟฟ้า 8 เมกะวัตต์) เริ่มจ่ายไฟฟ้าเชิงพาณิชย์ (COD) เมื่อวันที่ 9 มี.ค. 60 (มีอัตรารับซื้อไฟฟ้าแบบ FiT 5.83 บาทต่อหน่วย)
ส่วนแห่งที่ 2 คือโรงไฟฟ้า RH กำลังการผลิตไฟฟ้า 7 เมกะวัตต์ (สัญญาซื้อขายไฟฟ้าณ 5.5 เมกะวัตต์) เริ่ม COD เมื่อวันที่ 24 ก.ย. 62 (มีอัตรารับซื้อไฟฟ้าแบบ FiT สูงถึง 6.83 บาทต่อหน่วย) และโรงไฟฟ้าแห่งที่ 3 คือ AVA กำลังการผลิตไฟฟ้า 4 เมกะวัตต์ (สัญญาซื้อขายไฟฟ้า 3 เมกะวัตต์) เริ่ม COD เมื่อวันที่ 25 ธ.ค. 62 (อัตรารับซื้อไฟฟ้าแบบ FiT สูงถึง 6.83 บาทต่อหน่วย)
 